hotchpotch/miracl-hf-unified huggingface dataset:
Aamu-TV
Ylen aamu-tv (myös Yle aamu-tv ja Aamu-TV, maaliskuuhun 2012 asti Ykkösen aamu-TV) on Yle TV1:llä arkiaamuisin lähettävä ajankohtaisohjelma. Ensimmäinen lähetys esitettiin 3. maaliskuuta 1997. Ohjelma toimitetaan ja lähetetään Helsingin Pasilasta, mutta se voidaan väliaikaisesti lähettää myös muualta (esimerkiksi kesäisin ohjelmaa lähetetään muualta Suomesta ja joskus myös lähiulkomailta, kuten Virosta). Ohjelma tavoittaa aamuisin jopa 700 000 katsojaa.
"Aamu-TV:n" lähetys alkaa arkisin kello 6.25 ja päättyy kello 9.30 (vuoteen 2009 saakka 5.55–9.15). Lauantaisin ohjelmaa esitetään kello 9.05–10.00. Lauantailähetykset alkoivat vuonna 2009.
Arkipäivien ohjelmistoon kuuluu uutiset, sää ja urheilu puolen tunnin välein. Uutiset toimittaa Yle Uutiset ja urheiluosuudet Yle Urheilu. Aiemmin lähetykseen kuului lisäksi ruotsin- ja englanninkieliset uutislähetykset, mutta myöhemmin ruotsinkieliset "Morgonnytt"-ohjelmat lopetettiin kokonaan ja englanninkielinen "Yle News" muuttui omaksi ohjelmakseen, jota esitetään kello 15.05.
"Aamu-TV:n" aiheista esitetään noin tunnin mittainen kooste samana arkipäivänä ohjelmassa "Tänään otsikoissa" kello 15.10 Yle TV1:ssä. Aikaisemmin se esitettiin Yle TV2:ssa ja YLE24:lla myöhemmin iltapäivällä.
"Aamu-TV:n" ensimmäinen lähetys oli 3. maaliskuuta 1997. Tällöin koko lähetys lähetettiin Pasilasta. Ensimmäisen ohjelman juonsivat Päivi Saharinen ja Seppo Toivonen, ja uutiset luki Juha Hietanen.
Helsingin Lasipalatsin studio otettiin käyttöön 26. marraskuuta 1998. Uutiset, sää ja urheilu lähetettiin edelleen Pasilasta. Lasipalatsin ilme uudistettiin vuoden 2005 alkupuolella, uuden studion ilmeen suunnitteli lavastaja Teppo Järvinen. Lasipalatsista "Aamu-TV" siirtyi kesällä 2007 takaisin Pasilaan, jossa sitä kuvattiin uuden studion valmistumista odotellessa Pikku Joutsenen väliaikaisissa tiloissa. Ensimmäinen lähetys "Aamu-TV:n" uudesta studiosta lähetettiin 15. lokakuuta 2007. Uusi studio on aiempaa suurempi ja lähempänä uutisstudiota. Lisäksi sieltä on suora live-kamerayhteys Helsingin keskustaan.
"Aamu-TV:ssä" esitetään myös viikoittaisia eri teemoihin liittyviä ohjelmia. Maanantaisin esitellään luontoaiheita ohjelmassa "Luonto lähellä", keskustellaan urheilutapahtumista "Jälkihiessä" ja laitetaan ruokaa ohjelmassa "Voita & Sokeria". Tiistaisin "Jälkipörssissä" pohditaan talousasioita ja "Filmikellarissa" esitetään arkistomateriaalia. Keskiviikkoaamuun kuuluu "Aamutohtori", joka vastaa katsojien terveysaiheisiin kysymyksiin. Torstaisin Seppo Puttonen ja Nadja Nowak esittelevät "Aamun kirjan," ja perjantaisin viikon uutisaiheista keskustelevat "Jälkiviisaat" ja Jenni-Maarit Koponen arvioi uusia elokuvia ohjelmassa "Tähtihetki".
Suukko (makeinen)
Suukko on ympäri maailmaa eri nimillä tunnettu makeinen, jonka alkuperä juontuu juutalaiseen "kremboon". Israelissa tätä herkkua syödään vain talvisaikaan mutta runsain määrin. Krembo on yhdistelmä heprean kielen sanoista "krem" (kerma) ja "bo" (sisällä). Krembossa on pyöreän keksin päällä munavaahtoa, joka on kuorrutettu ohuesti suklaalla. Makeinen on kääritty alumiinifolioon.
Suomessa makeista valmistaa nykyisin Brunberg. Alkujaan makeista valmistivat muutkin (esimerkiksi Hellas nimellä Neekerin suudelma 1920-luvulla), mutta Brunberg aloitti sen teollisen tuotannon vuonna 1951. Makuja on neljä: mansikka, vanilja, mokka ja toffee.
Suomessa makeista on kutsuttu neekerinsuukoksi tai -pusuksi vanhempaa perua olevan saksankielisen nimityksen, "Negerkuß", perusteella. Nimi muutettiin vuonna 2001 "Brunbergin suukoksi," vaikka suukon nimen vaihtamisesta saatu palaute oli ollut Brunbergin toimitusjohtajan Tom Brunberg mukaan "lähes sataprosenttisesti vastustavaa""." Samalla muutettiin pakkauksen kuvaa neutraalimmaksi: karikatyyrin tapaan kuvattujen hahmojen huulia pienennettiin ja kaislahame muuttui kankaiseksi. Myös Saksassa makeisen nimitys on muutettu suklaasuukoksi ().
Varsta
Varsta on riihipuinnissa käytetty puinen työväline. Varstan alkumuodon voidaan olettaa olleen yksinkertainen keppi, jolla hakattiin jyvät irti tähkistä. Kehittyneempi muoto oli oksavarsta, jossa oli erikseen suora oksavarsi ja rungon palasesta muodostuva jäykkä lapa. Kehittynein varsatatyyppi on nivelvarsta, jossa on suora varsi ja lyömäri. Lyömäri on kiinnitetty varteen liikkuvaksi käyttäen nahkaremmiä, vitsaslenkkiä, narua tai puunaulaa. Nivelvarstat kehittyivät varsin erilaisiksi eri osissa Suomea.
Varstoja käytettiin myös hätäaseena sodankäynnissä keskiajalla, joskin sen käytöstä on vain vähän historiallisia todisteita keskiaikaisessa Euroopassa. Varstaan saattoi olla tällöin kiinnitetty esimerkiksi metalliketju, jonka toisessa päässä oli piikkipallo. Aasiassa tällainen asetyyppi oli lähellä nunchakua.
Aapeli
Aapeli on suomalainen miehen etunimi. Aapelin nimipäivä on 2. tammikuuta. Väestörekisterikeskuksen tietojen mukaan kesäkuun 2017 alkuun mennessä Aapeli on Suomessa annettu nimeksi 3 729 miehelle ja alle kymmenelle naiselle.
Pakinoitsija Simo Puupponen käytti nimimerkkiä Aapeli.
Vladimir Torlopov
Vladimir Aleksandrovitš Torlopov (komiksi Торлопов Öльöксан Володь, , s. 14. marraskuuta 1949 Syktyvkarissa) on Venäjän federaatioon kuuluvan Komin tasavallan entinen päämies. Kansallisuudeltaan hän on komi. Torlopov on naimisissa ja hänellä on kaksi tytärtä.
Torlopov valmistui Komin valtiollisesta kasvatustieteellisestä instituutista vuonna 1971. Vuonna 1990 hänet valittiin Komin parlamenttiin. Torlopov valittiin tasavallan päämieheksi suoralla kansanvaalilla joulukuussa 2001. Hän voitti virkaatekevän päämiehen Juri Spiridonovin saaden 40 prosenttia annetuista äänistä. Torlopovin virkakausi alkoi 15. tammikuuta 2002. Vuonna 2010 hänen tilalleen nimitettiin Vjatšeslav Gaizer.
Corinne Hermès
Corinne Hermès (o.s. Miller, s. 16. marraskuuta 1961 Lagny-sur-Marne) on ranskalainen laulaja.
Hermès voitti vuoden 1983 Eurovision laulukilpailun, jossa hän edusti Luxemburgia kappaleella "Si la vie est cadeau". Sen oli säveltänyt Jean-Pierre Millers ja sanoittanut Alain Garcia.
Hermèsiltä on ilmestynyt albumi "Vraie" (2006).
Astra
Astra on SES-Astran televisiolähetyksiä välittävä satelliitti. Niistä ensimmäinen eli Astra 1A lähetettiin 11. joulukuuta 1988 geostationaariselle radalle sijainnille 19,2 astetta itään. Nykyään Astra 1A on poistunut käytöstä ja Astra 1 -asemapaikassa on useita satelliitteja joiden kautta lähetetään muun muassa digitv- ja HDTV -kanavia.
Muita ovat:
Lisäksi SES-Astra toimii sijainnilta 5'E (Sirius, kohdealueena Pohjoismaat ja Suomi).
Nikolai Fjodorov
Nikolai Vasiljevitš Fjodorov (, , s. 9. toukokuuta 1958 Tšedino, Tšuvassien ASNT, Neuvostoliitto) on Venäjän federaatioon kuuluvan Tšuvassian tasavallan presidentti. Kansallisuudeltaan hän on tšuvassi.
Fjodorov oli Venäjän oikeusministeri 14. heinäkuuta 1991 – 24. maaliskuuta 1993. Tšuvassian presidentiksi hänet valittiin 21. tammikuuta 1994. Fjodorov oli markkinareformin kannattaja ja hänet valittiin uudelleen presidentiksi vuosina 1998 ja 2001. Hän riitaantui Venäjän presidentin Boris Jeltsinin kanssa vuonna 1995, lupaamalla tšuvassialaisille palvelusmiehille, että he saavat palvella erillään Venäjän joukoista Tšetšeniassa.
Luxemburg Eurovision laulukilpailussa
Luxemburg osallistui Eurovision laulukilpailuun ensimmäistä kertaa vuonna 1956, joten se oli yksi sen alkuperäisistä osallistujamaista. Luxemburg on voittanut kilpailut viisi kertaa: 1961, 1965, 1972, 1973 ja 1983. Luxemburg jätti väliin vuoden 1959 kilpailut. Maa vetäytyi kilpailuista vuoden 1993 jälkeen eikä ole sen jälkeen palannut.
Luxemburg on esittänyt kappaleensa ranskaksi, mutta luxemburgin kielellä laulettiin vuosina ja sekä osin myös .Vuonna 1975 kehitettiin uusi äänestyskäytäntö. Jokaisesta osallistujavaltiosta annetaan ääniä 10 parhaimmalle esitykselle. Parhaalle esitykselle annetaan 12 pistettä, toiselle 10 pistettä ja seuraaville pisteet 8, 7, 6, 5, 4, 3, 2 ja 1.
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä.
Sirius (satelliitti)
Sirius on SES-Siriuksen (aiemmin Nordic Satellite AB, NSAB) Pohjoismaihin ja Suomeen digitelevisiolähetyksiä välittävä satelliitti. Nykyiset satelliitit Sirius 2, Sirius 3 ja Sirius 4 sijaitsevat geostationaarisella positiossa 5° itään.
Gregorius IV
Paavi Gregorius IV:n oli paavina syyskuusta 827 – 25. tammikuuta 844. Hänen oikea nimensä on tuntematon sekä syntymäpaikka ja -aika ovat tuntemattomat. Myös hänen kuolinpaikkansa on tuntematon. Gregorius IV tunnetaan siitä, että hän nimitti Ansgarin Hampurin ja Bremenin arkkipiispaksi ja Pohjolan apostoliksi.
Gregorius IV oli 101. paavi ja hän hallitsi Valentinuksen (paavina alle vuoden 827) ja Sergius II:n (paavina 844-847) välissä.
Valentinus
Paavi Valentinus (latinaksi "Valentinus") oli paavina elokuusta 827 syyskuuhun 827. Hänen oikea nimensä ja syntymäaikansa ovat tuntemattomia, ja hän on jokseenkin tuntematon. Tiedetään kuitenkin, että hän oli järjestysnumeroltaan sadas paavi ja että hän syntyi Roomassa Italiassa. Valentinus oli paavina Eugenius II:n seuraaja. Hän kuitenkin kuoli pian, ja hän ehti olla paavina vain noin kuukauden.
A-kilta
A-killat ovat rekisteröityjä, itsenäisiä yhdistyksiä, jotka tuottavat paikkakunnallaan päihdetoipujille vertaistukea ja päihteetöntä toimintaa. Toimintaan voivat osallistua kaikki päihdetoipujat, heidän läheisensä sekä toipumisen edistämisestä kiinnostuneet. Kaikkea A-kiltatoimintaa yhdistää kuusi arvoa: päihteettömyys, kokemuksellisuus, toiminnallisuus, vapaaehtoisuus, yhteisöllisyys ja yhteistoiminta. A-kiltatoiminta on poliittisesti ja uskonnollisesti sitoutumatonta.
Alkujaan A-killat olivat A-klinikoiden asiakkaiden asiakasjärjestöjä, mutta 1960- ja 1970-luvuilla niistä alkoi kehittyä itsenäisiä yhdistyksiä. Ensimmäinen A-kilta perustettiin Turussa vuonna 1962 nimellä Turun A-asiakas Ketju. A-killat perustettiin alkoholista eroon pyrkivien toimesta. Nykyisin toiminnassa on mukana myös muista päihteistä eroon pyrkiviä.
Rekisteröityneinä yhdistyksinä A-kiltoja on Suomessa noin 90, joista aktiivisesti toimii noin 60. A-killat harjoittavat monipuolista yhteistoimintaa keskenään (aluetoiminta). A-killat ovat usein paikkakunnallaan oman kuntansa sosiaali- ja terveystoimen kanssa kiinteässä yhteistoiminnassa. Sosiaali- ja terveysjärjestöjen avustuskeskus rahoittaa usein A-kiltojen hankkeita muun muassa asuntolatoimintaa. Yleistä on, että A-kilta tarjoaa toimintakeskuksessaan palveluita (ruokailu, peseytyminen, pyykinpesu, lehtien luku, sauna, harrastustoiminta tms.) kaikille niitä tarvitseville riippumatta yhdistyksen jäsenyydestä. Monella paikkakunnalla A-killan toimintakeskuksesta on muodostunut lähiseudun päihdetoipujien palvelupiste, josta löytyy usein internetyhteydet niitä tarvitseville.
A-kiltojen jäsenistä noin kolmasosa on naisia, ja heidän osuutensa on jatkuvasti kasvanut. Jäseniä A-killassa on keskimäärin noin 50, suurimmissa A-killoissa jäseniä on useita satoja. Palveluiden käyttäjiä on moninkertaisesti jäsenmäärään nähden.
Toimintansa A-killat järjestävät itsenäisesti mahdollisuuksiensa ja resurssiensa mukaan. Monella A-killalla on osto- tai palvelusopimuksia oman kuntansa kanssa, jolloin niillä saattaa olla palkattua henkilökuntaa. Useimmiten A-kilta toimii kuitenkin vapaaehtoispohjalta. Erilaisilla työllistämistuilla työllistettyjen ja yhdyskuntapalvelua suorittavien sijoituspaikkoina A-killoilla on merkittävä asema.
A-Kiltojen Liitto ry on A-kiltojen valtakunnallinen keskusjärjestö, joka toimii julkisella rahoituksella. Sen toimipaikka on Tampereella.
A-kiltojen nimestä ja muusta A-kiltatoiminnasta kirjoitettaessa on vakiintunut käytäntö, että alkukirjain A kirjoitetaan isona. A-kiltojen slogan on: Selvästi parempi.
Kopiopaperi
Kopiopaperi on edullista, keskitasoista paperia, jota käytetään muun muassa kopiokoneissa sekä tulostimissa.
Useimmissa maissa yleisin käytetty kopiopaperin arkkikoko on ISO 216 -standardin mukainen A4 (210*297 mm). Koska standardi ei ole käytössä Yhdysvalloissa, Kanadassa, Meksikossa, Filippiineillä, Chilessä eikä joissain muissa amerikkalaisissa valtioissa, käytetään näissä maissa yleisenä kopiopaperina Yhdysvaltojen kirjekokoa (, koko 8,5*11").
Yleinen kopiopaperi painaa 80 g/m².
Kengo Kuma
Kengo Kuma (, s. 1954 Kanagawa) on Tokiossa asuva japanilainen arkkitehti ja kirjailija.
Kengo Kuma valmistui arkkitehdiksi Tokion yliopistosta vuonna 1979. Vuosina 1985–1986 hän jatkoi opintojaan New Yorkissa Columbian yliopistossa.
Kuma haluaa rakentaa paikallisista materiaaleista. Hän on käyttänyt materiaaleina runsaasti bambua ja japaninsetriä, samoin kiveä ja maata. Kuman opiskellessa arkkitehdiksi suosittiin yleisesti betonia ja terästä. Näistä materiaaleista Kuma ei kuitenkaan milloinkaan innostunut.
Kengo Kuma on saanut lukuisia arkkitehtuuripalkintoja. Vuonna 2002 hänelle myönnettiin Spirit of Nature -palkinto, jota suomalainen Puu kulttuurissa -yhdistys jakaa kahden vuoden välein Lahdessa. Kuma oli toinen palkittu, ensimmäinen oli italialainen Renzo Piano.
Palkinnon perusteluissa todettiin, että Kuma ymmärtää materiaalien taitavan käytön merkityksen ja mahdollisuudet työssään. "Monia Kuman töitä luonnehtii hienostunut puun käyttö ja syvä ymmärtämys puun luonteesta rakennusmateriaalina. Hän on onnistuneesti yhdistänyt uusia ja perinteisiä elementtejä ja luonut täysin modernia arkkitehtuuria, joka on silti hienovaraisesti ja huolellisesti sopeutettu olemassa olevaan ympäristöön", palkintolautakunta arvioi.
Kuma on kirjoittanut useita kirjoja ja kymmenittäin artikkeleja arkkitehtuurista.
Vuonna 2015 hän voitti vuoden 2020 Tokion uuden olympiastadionin suunnittelukilpailun, kun edesmenneen brittiläis-irakilaisen Zaha Hadidin alkuperäinen suunnitelma oli kaatunut lähes kahden miljardin euron kustannuksiin.
Rakentaminen alkoi joulukuussa 2016 ja se kestää 3 vuotta marraskuuhun 2019, jos viivästyksiä ei tule, mikä on epätodennäköistä.
Maja Blagdan
Maja Blagdan (s. 16. toukokuuta 1968, Split Kroatia) on kroatialainen poplaulaja.
Blagdan aloitti uransa yhtyeessä Stijene. Hän edusti Kroatiaa Eurovision laulukilpailussa 1996 kappaleella "Sveta ljubav" ja sijoittui neljänneksi 98 pisteellä.
Pater patriae
Pater patriae (lat., "isänmaan isä") oli antiikin Roomassa arvonimi, jonka senaatti antoi poikkeuksellisen ansioituneelle kansalaiselle. Sen sai ensimmäisenä Cicero osallisuudestaan Catilinan salaliiton kukistumiseen vuonna 63 eaa. Seuraavaksi sen sai Julius Caesar, joka oli saanut myös ikuisen diktaattorin valtuudet ja tullut näin käytännössä yksinvaltiaaksi. Vuonna 2 eaa. senaatti antoi arvonimen Augustukselle, joka ei kuitenkaan käyttänyt sitä säännöllisesti keisarina. Tämän jälkeen arvonimi annettiin monille keisareille usein pitkän hallintokauden jälkeen, erityisesti jos keisari oli senaatin suuresti arvostama. Kunnianosoituksesta saattoi kieltäytyä ja Suetoniuksen mukaan Nero tekikin näin ensimmäisenä hallintovuonnaan, kun hänelle arvonimeä ensimmäisen kerran tarjottiin.
Neljää ensimmäistä lukuun ottamatta kaikki arvonimen saaneet olivat keisareita.
Lokka
Lokka on Sodankylän kuntaan kuuluva kylä kunnan koillisosassa, Keski-Lapissa. Kylässä on noin 100 asukasta. Lokan kylä on antanut nimen Lokan tekoaltaalle, jonka kaakkoisrannalla se sijaitsee.
Luontaiselinkeinot ovat edelleen tärkeitä Lokan kylän asukkaille. Kylässä harjoitetaan poronhoitoa ja se kuuluu Kemin-Sompion paliskuntaan. Lokan tekoallas on kylälle tärkeä kalastusalue.
Kylässä toimii osuuskunta, joka jalostaa luontaiselinkeinojen tuotteita.
Lokan seudun ensimmäiset asukkaat olivat lappalaisia, joiden talvikylä sijaitsi nykyisen kylän eteläpuolella. Suomalaisia ilmestyi Lokan seuduille 1600-luvulla.
Suomen itsenäistyttyä kylä koki rajan levottomuutta Venäjän puolelta tulleiden kolttien tehdessä ryöstöretkiä. Jatkosodan aikana Neuvostoliiton partisaanit hävittivät kymmenen taloa käsittäneen kylän tekemässään hyökkäyksessä 14. heinäkuuta 1944, ja surmasivat samalla 21 kylän asukasta. Hieman myöhemmin Lapin sodan aikana saksalaiset polttivat osan kylästä asukkaiden ollessa evakuoituina. He palasivat jälleenrakentamaan kotikyläänsä keväällä 1945. Jälleenrakennustöihin osallistui 1940-luvun lopulla myös Kansainvälisen Vapaaehtoisen Työleirijärjestön vapaaehtoisia eri puolilta Eurooppaa ja Pohjois-Amerikkaa.
Vuonna 1967 rakennettu Lokan tekoallas merkitsi suurta muutosta seudun luonnossa ja asukkaiden olosuhteissa. Rakennustyömaa tarjosi työtä, mutta tutut metsästysmaat ja kalavedet jäivät altaan alle.
Naurskajan piiri
Naurskajan piiri () on hallinnollinen alue eli piiri (район) Tšetšenian tasavallan pohjoisosassa.
Naurskajan piirin pinta-ala on 2 205 neliökilometriä. Lännestä itään alue on noin 40 kilometriä leveä, pohjois-etelä-suunnassa noin 60 kilometriä. Maasta on maatalouskäytössä 2 045 neliökilometriä ja teollisuuden käytössä 3,9 neliökilometriä. Idässä piiri rajoittuu Šelkovskajan piiriin, pohjoisessa ja lännessä Dagestanin tasavaltaan ja Stavropolin aluepiiriin ja etelässä Groznyin ja Nadteretšnyn piiriin. Piirin hallinnollinen keskus on Naurskajan kylä.
Piirissä on 13 organisoitua itsehallintoyksikköä ja 29 maaseututyyppistä asutusta. Asukkaita 44 302.
Naurskajan piiri perustettiin 23. tammikuuta 1935 Sosialististen neuvostotasavaltojen liiton korkeimman neuvoston päätöksellä. Ensimmäiset asukkaat alueelle tulivat jo huomattavasti aikaisemmin. Noin 230 vuotta sitten Volgalta ja Donilta saapuneet ihmiset ryhtyivät asuttamaan Terek-joen vasenta rantaa ja pian syntyivät ensimmäiset asutukset: kasakkakylät Naurskaja, Mekenskaja, Kalinovskaja, Ištšerskaja. 1770-luvulla Jemeljan Pugatšov oli nostattamassa kapinaa myös Ištšerskajassa.
1800-luvulla alueelle syntyi lukuisia uusia asutuksia kuten Nikolajevskaja (1848), Saveljevskaja (1886), lohkotila Kapustin (1823), Kretšetov (1885), Kornejevo (1866), Selivankin (1888) ja lohkotila Postnyi (1870) ja Klinkov (1892). Vuoteen 1916 Naurskajassa oli 16, Klinkovissa 27 ja koko alueella 70 lohkotilaa ja kaikkiaan 750 kotitaloutta. Vuoteen 1917 saakka alueen talous koostui lähes yksinomaan maataloudesta.
Hotelli Torni
Hotelli Torni, kaupalliselta nimeltään Solo Sokos Hotel Torni, on Helsingissä sijaitseva vuonna 1931 avattu maineikas, historiallinen hotelli. Rakennuksen on suunnitellut arkkitehtitoimisto Jung & Jung. Helsingin suurimpiin ja tunnetuimpiin hotelleihin kuuluva Hotelli Torni kuuluu Sokos Hotels -ketjuun.
69,5 metriä korkea ja 13-kerroksinen Torni oli aikanaan Suomen korkein hotelli. Hotelli peruskorjattiin vuonna 2005.
Tornin rakentaminen liittyy Helsingissä 1920-luvulla suunnitteilla olleisiin pilvenpiirtäjähankkeisiin. Kino-Palatsin hanke ei toteutunut, mutta Torni valmistui jo ennen kuin sillä oli rakennuslupaa. Tornin valmistuessa kiistan käsittely oli yhä kesken Korkeimmassa oikeudessa. Kino-Palatsi-hankkeen takana olevat piirit pitivät oman hankkeensa tyrmäämistä myös kielikysymyksenä: ruotsinkielinen arkkitehtikunta ja liikemieseliitti hyökkäsi suomenkielistä elinkeinoelämää vastaan aikana, jolloin kielikysymys oli kuumimmillaan.
Mäntsälän kapinan aikaan keväällä vuonna 1932 majuri evp. Into Auer johti Tornin huoneesta 310 käsin Isänmaan ja Lain Puolesta -liikettä, joka toimi hallituksen vastavallankumouksellisena välineenä oikeistoradikaalia Lapuan liikettä vastaan.
Yrjö Kivimiehen toimittama, vuonna 1937 ilmestynyt keskustelukirja Pidot Tornissa koottiin Tornissa järjestetyn kulttuuripoliittisen keskustelun pohjalta. Vastaavanlainen kirja oli myös vuonna 1955 ilmestynyt Eino S. Revon toimittama Toiset pidot Tornissa.
Talvisodan aikana hotellin täyttivät ulkomaiset toimittajat. Vuosina 1941–1944 hotelliin oli majoittunut Wehrmacht. Liittoutuneiden valvontakomission neuvostoliittolaisvaltuuskunta oli majoittautunut Torniin vuosina 1944–1947. Kun neuvostoliittolaiset poistuivat, hotelli oli siivottomassa kunnossa ja kalusteita hajotettu.
Tornin ritarit -nimisen gastronominen veljeskunta perustettiin 1949 välittämään gastronomian perustietoja "Torni"-lehdessä sekä kirjoissa.
50-luvulla Tornin kabinetti oli monien tuon ajan viihdejulkkisten kokoontumispaikka. Usein siellä tuolloin nähtyjä henkilöitä olivat muiden muassa tietokilpailumies Tauno Rautiainen, elokuvaohjaaja Aarne Tarkas, toimittajat Jaakko Jahnukainen ja Matti Jämsä sekä iskelmälaulaja Olavi Virta.
Sokos Hotel Presidentti
Original Sokos Hotel Presidentti on yksi suurimmista Helsingin kokous- ja tapahtumahotelleista ja sen yhteydessä toimii myös Bistro Manu ja Pub Adjutantti. Vuosina 1991-2004 hotellin yhteydessä toimi Raha-automaattiyhdistyksen pelikasino, "Casino Ray". Vuonna 2004 se muutti Rautatientorin laidalle Fennian taloon, ja se on nykyisin Veikkauksen omistuksessa nimellä Casino Helsinki.
Ennen hotellin rakentamista tontin eteläosa oli linja-autojen lähtölaiturialueena, pohjoisosassa oli huoltoasema. Aikaisemmin paikalla oli sijainnut Kampin kasarmialueen muonavarasto ja hevostalli.
Ivo Pogorelić
Ivo Pogorelić (s. 20. lokakuuta 1958 Belgrad) on kroatialainen pianisti.
Pogorelić aloitti pianonsoiton opintonsa Belgradissa ollessaan 7-vuotias. Viisi vuotta myöhemmin hän siirtyi Moskovaan, jossa hän myöhemmin valmistui Moskovan konservatoriosta. Vuosina 1980–1996 Pogorelić oli naimisissa pianisti Aliza Kezeradzen kanssa, jonka johdolla hän oli aiemmin myös opiskellut.
Pogorelić voitti vuonna 1978 Casagrande-kilpailun Italian Ternissä ja vuonna 1980 Montrealin kansainvälisen musiikkikilpailun. Hän osallistui vuonna 1980 myös Kansainväliseen Frédéric Chopin -pianokilpailuun Varsovassa, mutta karsiutui kolmannella kierroksella. Protestiksi argentiinalainen Martha Argerich lähti tuomaristosta.
Pogorelić piti ensimmäisen resitaalinsa New Yorkin Carnegie Hallissa vuonna 1981. Myöhemmin samana vuonna hän esiintyi myös Lontoossa. Hän on esiintynyt muun muassa Bostonin sinfoniaorkesterin, Lontoon sinfoniaorkesterin, Chicagon sinfoniaorkesterin, Wienin filharmonikkojen, Berliinin filharmonikkojen ja Pariisin orkesterin kanssa. Hän on tehnyt levytyksiä Bachin, Beethovenin, Brahmsin, Chopinin, Lisztin, Mozartin, Musorgskin, Prokofjevin, Rahmaninovin, Ravelin, Scarlattin, Skrjabinin ja Tšaikovskin teoksista.
EuroManx
EuroManx oli brittiläinen lentoyhtiö, jonka kotikenttä oli Ronaldswayn lentoasema Mansaarella. Yhtiö perustettiin 7. elokuuta 2002, ja se aloitti lennot 19. elokuuta. EuroManxin perusti Allan Keen.
Yhtiö lopetti toimintansa vuonna 2008.EuroManx käytti toimintansa aikana seuraavia konetyyppejä:
Alexandra Babitzin
Alexandra "Ake" Babitzin (myös Aleksandra Babitzin, s. 1. tammikuuta 1981) on suomalainen laulaja. Hänen isänsä oli useista hiteistä tunnettu Kirka.
Babitzin osallistui vuonna 1991 Tenavatähti-kilpailuun tätinsä Muska Babitzinin levyttämällä kappaleella ”Pidä kii” ja selviytyi semifinaaliin saakka. Myöhemmin Babitzin on laulanut muun muassa Anssi Kelan ”Puistossa”-kappaleen kertosäkeen "Nummela"-albumilla. Kappale oli yksi vuoden 2001 suurimmista hiteistä ja se äänestettiin Radiomafian vuosiäänestyksessä seitsemänneksi parhaaksi kotimaiseksi kappaleeksi. Hän on ollut mukana myös Alimo&Controlin ”Älä kuuntele mua” -kappaleella. Hän on myös esiintynyt kokoonpanossa nimeltä Alexandra Babitzin & Band. Hän on tehnyt tiivistä yhteistyötä myös Siiri Nordinin kanssa: Babitzin on taustalaulajana Nordinin molemmilla albumeilla sekä mukana livekokoonpanossa. Lisäksi Siiri ja Alexandra ovat tehneet kappaleita yhdessä Siirin kahdelle soololevylle "Me too" (2006) ja "Lyö tahtia" (2008). Alexandra on tehnyt myös Playboy-kappaleen. Siiri ja Alexandra vierailevat myös Ipanapa liikenteessä -levyllä.
Kaniikki
Kaniikki tai kanunki () oli alun perin katolisessa kirkossa kanoniseen yhteiselämään sitoutunut pappi, sittemmin joko tuomiokirkon pappi tai tuomiokapitulin jäsen, kuoriherra. Esimerkiksi Turun hiippakunnan tuomiokapituliin kuului 1200-luvulla neljä kaniikkia.
Nimitys on alun perin johdettu kreikan sanasta κανωνικος "säännösten alainen", jolla tarkoitettiin kirkonmiestä, joka asui
tuomiokirkon alueella ja oli omistautunut noudattamaan kirkon säännöstöä eli kaanonia.
Turussa Kastussa sijaitsee Kaniikintie.
Jack Buckner
Jack Buckner (s. 22. syyskuuta 1961) on entinen brittiläinen kestävyys- ja keskimatkojen juoksija.
Buckner oli jo nuoruudessaan lahjakas juoksija. Opiskellessaan Workshop Collegessa Nottinghamshiressa hän juoksi 15-vuotiaana Englannin koululaisten mestaruuskilpailujen viidenneksi 1 500 metrin juoksussa ajalla 4.16,90. Kolme vuotta myöhemmin hän voitti maansa nuorten mestaruuden 1 500 metrillä ajalla 3.50,94. Valmistuttuaan collegesta Buckner aloitti maantieteen opinnot Loughboroughin yliopistossa. Myöhemmin hän suoritti MBA-tutkinnon. Opiskeluaikoinaan Buckner voitti yliopisto-opiskelijoiden mestaruuden 800 metrin juoksussa sekä teki 1983 uuden maansa alle 23-vuotiaiden ennätyksen 2 000 metrillä ajalla 5.01,90. Valmistuttuaan yliopistosta hän alkoi panostaa juoksuun enemmän ja vuonna 1986 hän oli saanut 1 500 metrin ennätyksensä lukemiin 3.35,38. Vaikka aika oli hyvä, ei hän pärjännyt brittien kolmelle nopeimmalle mailerille Sebastian Coelle, Steve Cramille tai Steve Ovettille.
Tästä syystä Buckner päätti kokeilla 5 000 metrin juoksua. Ensimmäisessä merkittävässä kilpailussaan 1986 Kansainyhteisön kisoissa hän sijoittui toiseksi ajalla 13.25,87 häviten ainoastaan Steve Ovettille. Samana vuonna hän voitti 5 000 metrillä Euroopan mestaruuden Suttgartin EM-kisoissa. Bucknerin voittoaika oli 13.10,15, joka on edelleen EM-kisojen ennätys ja jäi Bucknerin omaksi ennätyksekseen. Rooman MM-kisoissa 1987 hän voitti MM-pronssia ja sijoittui kuudenneksi Soulin olympialaisissa 1988, joka jäi hänen viimeiseksi merkittäväksi saavutuksekseen. Buckner osallistui vielä Barcelonan olympialaisiin 1992, mutta jäi kaatumisen seurauksena alkueriin. Lopetettuaan urheilu-uransa Buckner työskenteli 10 vuotta Adidaksen palveluksessa, kunnes muutti perheensä kanssa Uuteen-Seelantiin ja alkoi viljellä omenoita. Palattuaan Uudesta-Seelannista hänet nimitettiin Sport England -organisaation projektipäälliköksi. Lisäksi hän luennoi Exeterin yliopistossa strategisesta brändinhallinnasta.
Buckner on edelleen Yhdistyneen kuningaskunnan kaikkien aikojen tilastossa kolmantena 5 000 metrillä. Bucknerin veli Tom oli myös kansainvälisen tason juoksija.
Risa Niigaki
Risa Niigaki (, s. 20. lokakuuta 1988 Jokohama, Japani) on J-pop-ryhmä Morning Musumen 5. sukupolven jäsen. Hän on liittynyt yhtyeeseen vuonna 2001. Samaan aikaan liittyivät Ai Takahashi, Asami Konno ja Makoto Ogawa. Hänen ensiesiintymisensä oli Morning Musumen 13. singlellä Mr. Moonlight – Ai no big band. Morning Musumen tuottaja Tsunku kertoo valinneensa Risan, koska "hän loisti studionauhoitusten finaalissa", jossa kaikkien finalistien piti koe-esiintyä. Vuonna 2007 Kesäkuun ensimmäisenä päivänä tuli Risasta Morning Musumen "toinen johtaja" Miki Fujimoton äkkinäisen vetäytymisen vuoksi.
Auris (laiva)
Auris oli tankkeri ja ensimmäinen kauppalaiva, joka kulki kaasuturbiinin voimalla. Laiva valmistui vuonna 1948 Newcastlessa Hawthorn Leslie and Companyn telakalla rakennusnumerolla 686. Se kuljetti kolme vuotta öljyä dieselmoottorien voimalla, kunnes siirtyi Shellin laivateknisen osaston kokeilualukseksi.
Aluksi 12 250 tonnin säiliöaluksen neljä dieseliä pyörittivät neljää sähkögeneraattoria, joiden tuottamalla virralla pyöritettiin yhtä 2 760 kilowatin (3 750 hevosvoiman) potkurimoottoria. Vuonna 1951 aluksen yhden dieselmoottorin ja generaattorin tilalle asennettiin kaasuturbiini (883 kW / 1 200 hv) ja isompi generaattori. Kokeissa laiva kulki täydessä lastissa aivan hyvin kaasuturbiinin voimalla, nopeus tosin oli vain 7 solmua (13 km/h), koska tehoa oli käytettävissä vain neljäsosa normaalista.
Vuonna 1956 Britannian lipun alla purjehtineen laivan kaikki dieselmoottorit korvattiin kaasuturbiineilla. Laivan kohtaloksi tuli romutus vuonna 1962. Sillä oli myös kaasuturbiiniton sisaralus nimeltään "Auricula".
Eutelsat
Eutelsat ("The European Telecommunications Satellite Organization") on eurooppalainen tietoliikennesatelliitti-organisaatio.
Se perustettiin valtioiden välisenä organisaationa vuonna 1977. Suomea edusti Posti- ja telelaitos.
Nykyisin organisaatio on ranskalainen yritys, Eutelsat S.A., jonka pääkonttori on Pariisissa. Se on maailman kolmen suurimman satelliittitietoliikenneorganisaation joukossa. Nykyisin Ruotsin ja Suomen intressejä Eutelsatissa valvoo TeliaSonera.
Se lähettää yli 2 100 televisiokanavan ja 970 radiokanavan ohjelmat, joiden kuluttajiin kuuluu yli 120 miljoonaa taloutta, jotka saavat signaalin joko oman vastaanottoantennin tai paikallisen Kaapeli-TV:n kautta. Satelliittien kautta lähetetään muun muassa digi-tv -kanavia. Suomessa lähetyksiä voi vastaanottaa noin 60–80 senttimetrin läpimittaisella lautasantennilla. Maksuttomasti katseltavia digitelevisiokanavia näkyy Suomessa satoja.
Tammikuussa 2012 yhtiön suurin omistaja espanjalainen Abertis Telecom (31% osuus) myi 16%-osuuden yhden miljardin euron hintaan. Kesäkuun lopulla Abertis myi 7% osuuden Eutelsatista Kiinan kansantasavallan CIC-yhtiölle (China Investment Corporation). Myyntihinta oli 385 miljoonaa euroa, joka tuotti 273 miljoonan euron voiton Abertikselle. Yhtiölle jäi 2,35 % osuus Eutelsatista.
Ensimmäinen Eutelsat 1-F1 lähetettiin 16. kesäkuuta 1983 geostationaariselle radalle. Se tunnetaan nykyään Hotbird-nimellä ja sen sijainti on 13 astetta itäistä pituutta.
Nykyään Eutelsat Hotbird -satelliitteja on samalla sijaintipaikalla yhteensä viisi kappaletta, joista uusin Hotbird 8 lähetettiin radalle syksyllä 2006. Satelliittien toistimet ovat pääosin taajuusalueella 10,7–12,75 GHz.
Muita Eutelsatin käyttämiä sijainteja ovat:
Eutelsat W -sarjan satelliitteja (7°E, 10°E, 16°E, 21,6°E, 36°E ja 70,5°E) käytetään televisiokanavien lähettämisen lisäksi muuhun tiedonvälitykseen (internet-gatewayt, uutisvälitys tietotoimistoille, EBU). Näistä 36°E on käytössä erityisesti Venäjälle ja 70,5°E Lähi-itään. Useimmissa satelliiteissa on lisäksi suunnattavia lähetyskeiloja joita on kohdistettu tällä hetkellä mm. Madagaskarille, Turkkiin ja Länsi-Afrikkaan.
28. lokakuuta 2010 Ariane 5-raketilla laukaistu W3B-tietoliikennesatelliitti todettiin GEO-radalla täysin romuttuneeksi, sen ajoainetankki vuosi sitä tahtia, että satelliitti voidaan vain ajaa ns. hautausmaaradalle. Täten sen tuotto on vain vakuutuskorvauksen veroinen, joka voi olla hyvä, jos satelliitin lähetystehon liisaus olisi jäänyt vähäiseksi, muussa tapauksessa se merkitsee merkittävää tappiota. W3B:n tarkoitus oli myös kilpailla Afrikan tietoliikenneyhteystilauksista kiinalaisia tietoliikennesatelliitteja vastaan. Epäonnistuneen satelliitin laukaisun jälkeen mediassa esitettiin mahdollisena pudottaa satelliitti radaltaan, mutta pian tunnustettiin, että se jää avaruusromuksi vuosikymmeniksi.
Mitsubishi Starion
Starion oli japanilaisen Mitsubishi Motorsin vuosina 1982 – 89 valmistama liftback-korinen urheiluauto. Kaksiovisen, nelipaikkaisen ja takavetoisen mallin voimanlähteenä toimi turboahdettu rivinelonen. Pohjois-Amerikassa Starionia myytiin nimillä "Dodge- ja Plymouth Conquest", vuosina 1984 – 86 ja "Chrysler Conquest", vuosina 1987 – 89. Starion on yksi ensimmäisistä japanilaisista turboahdetuista autoista.
Starion tehtiin kilpailemaan GT -autojen luokassa muiden japanilaisten urheiluautojen, kuten Toyota Supran ja Nissan 300ZX:n kanssa. Starion turboahdettu nelisylinterinen moottori oli kilpailukykyinen lähes joka luokassa. Huonosta myyntimenestyksestään huolimatta media pitää edelleen Starionia turboahdettujen japanilaisten autojen aikakauden aloittajana.
Starionin moottori oli edessä, mutta auto oli takavetoinen, kuten useimmat urheiluautot. Starionissa oli myös ABS-jarrut, mutta vain takana.
Starionia valmistettiin sekä kapeakorisena urheiluversiona että leveäkorisena ralliversiona. Auto oli luotettava ja siihen tehtiin valmistusajan aikana ainoastaan pieniä muutoksia.
Starionin valmistus lopetettiin vuonna 1990, kun sen korvasi Mitsubishi 3000GT, joka perustui lähes täysin Mitsubishin aiemmin esittelemään HSX Sports -konseptiin. Starion toimi kuitenkin suunnittelun perustana myöhemmille Mitsubishin urheiluautoille, joita ovat mm. Mitsubishi Eclipse ja Mitsubishi Lancer Evolution-mallit.
Kaikissa Australian malleissa on 2.0 -litrainen 4G63 -moottori.
Myös suurimmassa osassa Japanin malleja on 2.0 -litrainen 4G63 -moottori, lukuun ottamatta 2.6 -litraisella 4G54 -moottorilla varustettua GSR-VR -mallia.
Roomalaiset numerot GSR -merkinnän jälkeen tarkoittavat auton varustelutasoa.
GSR-X - nahkasisustus, vakionopeudensäädin, automaattinen ilmastointi
Yhdysvalloissa ainoa moottorivaihtoehto oli 2.6-litrainen 4G54.
Euroopassa oli saatavilla kaksi mallia 2.0-litraisella moottorilla:
Šelkovskajan piiri
Šelkovskajan piiri () on hallintopiiri Tšetšenian koillisosassa.
Šelkovskajan piiri perustettiin vuonna 1923. Alue rajoittuu Tšetšeniaan kuuluviin Naurskajan, Gudermesin ja Groznyin piireihin sekä Dagestaniin. Piirin hallinnollinen keskus on Šelkovskaja-niminen 9 200 asukkaan kylä. Vuonna 2001 koko piirin asukasluku, paossa olevat henkilöt mukaan lukien, oli 52 700.
Pinta-alaltaan Šelkovskajan piiri on 299,4 neliökilometriä, eli se on pinta-alalaan suurin Tšetšenian piireistä. Alueen pituus pohjois-eteläsuunnassa on noin 50 kilometriä ja itä-länsisuunnassa 96 kilometriä. Asutus on keskittynyt pääasiassa etelään ja itään Terekjoen sekä parempien liikenneyhteyksien varsille. Alueen läpi kulkee Astrahanin–Kizljarin–Tšervlenno-Uzlovajan rautatie 72 kilometrin matkalta sekä Gudermes–Ištšerskaja–Prohladnyi-rataosuus 24 kilometrin matkalta. Alueen pääasiallinen autojen kulkuväylä on Stavropol–Prohladnyi–Mozdok–Kizljar–Krainovka-valtatie (115,6 km).
Kjell Carlström
Kjell Carlström (s. 18. lokakuuta 1976 Porvoo) on suomalainen maantiepyöräilijä, joka kilpaili ammattilaisena 2002–2011. Hän osallistui Ranskan ympäriajoon vuosina 2005, 2006 ja 2007. Hänen paras sijoituksensa Ranskan ympäriajossa on 8. etapin toinen sija vuodelta 2006.
12. maaliskuuta 2008 Carlström voitti Pariisi–Nizza-ajon kolmannen etapin oltuaan loppukirissä irtiottokumppaniaan Clément Lhotellerie'tä parempi. He olivat lähteneet irti pääjoukosta yhdessä Bradley McGeen kanssa jo aivan etapin alkuvaiheissa. Kyseessä on yksi merkittävimmistä voitoista suomalaisen ammattipyöräilyn historiassa.
Carlström ajoi Amore & Vita-Beretta -tallissa vuosina 2002–2004. Hän voitti vuonna 2003 Saaremaa Velotour -kilpailun 2. etapin ja kokonaiskilpailun. Hän oli voittanut saman kilpailun jo 2000. Hän oli vuonna 2003 paras myös Tour of Queenslandin 7. osuudella. Vuonna 2004 Carlström voitti Uniqa Classic -kilpailun 2. etapin ja kokonaiskilpailun.
Vuonna 2005 Carlströn siirtyi Liquigas-joukkueeseen. Hän voitti tuona vuonna Uniqa Classicin 3. etapin. Carlströmin sopimus jatkui vuoden 2009 loppuun. Kaudella 2010 Carlström siirtyi kilpailemaan brittiläiseen Team Sky -ammattilaistalliin..
Carlström ilmoitti lopettavansa ammattilaisuransa 28. joulukuuta 2011, kun Team Sky ei uusinut hänen sopimustaan. Hän toimi IAM Cycling -tallin apulaisjoukkueenjohtajana vuodesta 2013 tallin lopettamiseen, kauden 2016 loppuun saakka. Vuodesta 2017 hän on toiminut Israel Cycling Academyn urheilupäällikkönä.
Suomessa Carlström edusti TWD Länken -seuraa. Hän voitti maantieajon Suomen-mestaruuden 2000, 2004, 2009 ja 2011.
Lars Høgh
Poul Lars Høgh Pedersen (s. 14. tammikuuta 1959 Odense) on entinen tanskalainen jalkapallomaalivahti. Hän pelasi kahdeksan ottelua Tanskan jalkapallomaajoukkueessa ja hänet valittiin Tanskan MM-joukkueeseen 1986 ja EM-joukkueeseen 1996. Hän pelasi MM-kilpailuissa 1986 kaksi ottelua. Hänet muistetaan kuitenkin parhaiten hienosta ja pitkästä urastaan Odense BK:ssa, jossa hän pelasi 817 ottelua vuodesta 1977 vuoteen 2000, jonka jälkeen hän lopetti jalkapallouransa 41 vuoden ikäisenä.
Anime-musiikkivideo
Anime-musiikkivideo, () josta yleisesti käytetty lyhenne AMV, on yhden tai useamman animesarjan tai -elokuvan otoksia käyttämällä editoitu musiikkivideo johonkin musiikkikappaleeseen. AMV:t leviävät helposti ja nopeasti Internetin kautta, eivätkä ne ole millään tavoin kaupallisia. Anime-musiikkivideoilla on useita tyylilajeja, joista tunnetuimpia ovat tiettyyn animeteokseen keskittyvät, tai yhden tai useamman teoksen hahmokaartia esittelevät musiikkivideot. Tunnetuista dubstep-yhtyeistä Nero on tehnyt anime-musiikkivideon Innocence-kappaleeseensa.
Anime-musiikkivideoita tehdessä käytetään erilaisia keinoja, jotta kuva ja ääni sulautuisivat yhteen ja loisivat molempia palvelevan kokonaisuuden. AMV:t ovat fanien tekemiä, eivätkä liity mitenkään kyseiseen artistiin tai yhtyeeseen. Kuitenkin eräät yhtyeet, kuten ranskalainen Daft Punk ovat tehneet virallisia musiikkivideoitaan animetyyliin. Näitä ei tule sekoittaa AMV:ihin.
AMV:iden yleistyessä on alettu järjestää AMV-kilpailuja (). Jotkut kilpailut asettavat teeman (esimerkiksi toiminta, yaoi, jne.), toisissa ei ole rajoituksia. Useimmiten kilpailut järjestetään anime- ja mangafanien massatapahtumissa, coneissa, vaikkakin kilpailuihin on usein ennakkoilmoittautuminen ja -karsinta. Coneissa järjestettävissä AMV-kilpailussa karsinnan läpäisseet videot näytetään yleisölle, ja voittajan päättää usein raati. Palkintoja voidaan jakaa ”Best in show” -palkinnon lisäksi esimerkiksi parhaasta toiminta-AMV:stä tai erikoisefektien käytöstä, mutta vain mielikuvitus on rajana.
Lahden Ursa
Lahden Ursa ry on tähtitieteen harrastusyhdistys, joka perustettiin Lahdessa vuonna 1948 Ursan paikallisosastoksi. Sen jäsenmäärä ylitti alussa Ursan pääosaston jäsenmäärän, ja yhdistys itsenäistyi kokonaan 1970-luvun alussa Ursan aloitteesta. Nykyisin yhdistyksessä on noin 150 jäsentä. Lahden Ursan toimitilat kaukoputkineen sijaitsevat Pirttiharjun vesitornissa. Tornissa on 25 metriä korkea Foucault’n heiluri. Vuoden 2007 alussa jäsenet asensivat tähtitornin huipulle omalle jalustalle Meade 16″ LX200 GPS-SMT -kaukoputken, josta tuli tornin pääinstrumentti. Vanha Väisälä-kaukoputki laitteistoineen jätettiin entiselle paikalleen. Elokuussa 2009 yhdistys sai käyttöönsä yritysten ja yksityisten lahjoitusten turvin hankitun SBIG-CCD-kameran yötaivaan kuvaamiseen. Lahden Ursa julkaisee jäsentiedotetta 2–3 kertaa vuodessa Vuonna 2018 hallitus päätti muuttaa sen sähköiseksi. Pirttiharjun vesitorni on rakennettu vuonna 1963 ja on edelleen säännöllisessä tähtiharrastuskäytössä sekä vesitornina Metsäkankaan, Pirttiharjun sekä Riihelän asuinalueille.
Pessi
Pessi tarkoittaa seuraavia:1.6. 2015 Pessi oli sukunimenä 399 henkilöllä.
Omar Naber
Omar Kareem eli Omar Naber (s. 7. heinäkuuta 1981 Ljubljana, Slovenian ST) on slovenialainen laulaja ja lauluntekijä. Hänen äitinsä on slovenialainen musiikinopettaja ja isä jordanialainen hammaslääkäri.
Naber edusti Sloveniaa vuoden 2005 Eurovision laulukilpailussa itse tekemällään laululla "Stop". Hän ei päässyt finaaliin, mutta sijoittui semifinaalissa kahdenneksitoista. Vuoden 2017 kilpailussa hän edusti uudestaan maata kappaleella "On My Way".
Naber julkaisi vuonna 2005 albumin "Omar".
Enkidu
Enkidu on Gilgameš-eepoksen keskeinen henkilöhahmo, päähenkilö Gilgamešin ystävä, jonka kuolema johtaa Gilgamešin pohtimaan elämän ja kuoleman arvoitusta ja etsintäretkelle ikuisen elämän tavoittelussa.
Enkidu on, kuten Gilgameš itse, jumalten muovaama ihminen, ylivertainen muihin nähden, ja hänelle vetää vertoja vain itse kuningas Gilgameš. Enkidu luotiin, koska ihmiset tuskastuivat Gilgamešin ylivertaisuuteen ja rukoilivat jumalilta apua. Jumalat tekivät Enkidusta Gilgamešin vihollisen, mutta taisteltuaan aikansa vihamiehet ystävystyivät. Sumerilaisissa Gilgameš-tarinoissa Enkidu on vain Gilgamešin palvelija, vaikka heidän suhteensa perustuukin ennemmin ystävyyteen kuin hierarkiaan. Anu aloitti hänen luomisensa. Hän sai sodanjumala Ninurtan uljauden ja pitkät aaltoilevat naismaiset hiuksensa Samuqanilta, karjan jumalalta.
Luontinsa jälkeen Enkidu vaelsi korpimaissa eläinten ja petojen keralla, mutta sitten metsästäjä, jonka pyyntiä Enkidu häiritsi, vei sanan Gilgamešille, joka neuvoi ottamaan kuninkaallisen kurtisaanin ja tämän avulla herättämään tässä muukalaisessa halun nautintoihin ja sitä kautta "sivistykseen". Metsästäjä vei kurtisaanin paikalle, missä Enkidu kävi, ja kun Enkidu näki viettelevän naisen, halu heräsi hänessä ja he seurustelivat monta päivää. Enkidun yrittäessä palata korpeen hänen askelensa eivät enää olleetkaan yhtä sukkelia ja metsän eläimet kavahtivat häntä. Kurtisaani otti kesyyntyneen Enkidun seuraansa ja vei tämän Gilgamešin luo. Ensin Enkidu halusi haastaa kuningas Gilgamešin, mutta kohdattuaan toisensa he ystävästyivät.
Aasialainen paradoksi
Aasialainen paradoksi on kansanterveydellinen ristiriita, jonka mukaan Aasian maissa tautien yleisyys ei selity vain tunnetuilla tautien riskitekijöillä. Aasialainen paradoksi osoittaa, että tauteihin liittyvissä yleistyksissä on syytä olla varovainen eikä yleistyksiä voida tehdä pelkästään yhtä muuttujaa tarkastelemalla.
Amerikkalaisen Yalen yliopiston tutkijan artikkelin mukaan aasialainen paradoksi on se, että Aasiassa syöpä ja sydän- ja verisuonitaudit ovat harvinaisempia kuin länsimaissa runsaasta tupakoinnista huolimatta. Esimerkkinä japanilaisten miesten elinikä on maailman korkeimpia. Yalen yliopiston tutkimus selittää aasialaisen paradoksin yhteyttä vihreän teen antioksidantteihin ja katekiineihin ja soijan kasviestrogeeneihin, jotka suojaisivat japanilaisia syövältä ja sydäntaudeilta länsimaisia ihmisiä paremmin. Artikkelin mukaan epigallokatekiinit voivat estää kolesterolin hapettumista ja saattavat ehkäistä syöpäkasvainten kasvua, parantaa ruoansulatuselimistön, maksan ja munuaisten toimintaa. Pelkkä tee ei kuitenkaan riitä tai korvaa terveellisiä elintapoja.
Aasialaiseksi paradoksiksi nimetään myös sitä, että Intiassa diabetes ja sydäntaudit ovat kaupungeissa yleisempiä kuin ravinnon rasvamäärä ja lihavuus edellyttäisivät. Uudet riskitekijät voivat myös selittää tautien runsautta.
Johan Henric Kellgren
Johan Henric Kellgren (1. joulukuuta 1751 – 20. huhtikuuta 1795) oli ruotsalainen runoilija, kriitikko ja lehtimies. Hän kirjoitti muun muassa rakkausrunoja ja satiireja. Kellgrenin tunnetuimpia runoja ovat ”Man äger ej snille för det man är galen” (1787) ja ”Dumboms lefverne” (1791, suom. ”Tyhmäsen elämäkerta”). Hän kuului ajan merkittävimpiin kulttuuripersooniin.
Johan Henric Kellgren syntyi Flobyssä, Skaraborgin läänissä. Hänen vanhempansa olivat rovasti Jonas Kiellgren ja Elisabeth von Wulff.
Kellgren opiskeli Turun akatemiassa vuodesta 1768, valmistui 1772 maisteriksi ja tuli 1774 latinankielisen runouden dosentiksi. Hän oli Aurora-seuran jäsen. Hän muutti Tukholmaan 1777.
Tukholmassa Kellgren toimi yliopistossa latinankielisen kirjallisuuden dosenttina. Vuonna 1780 hän sai Kuninkaallisen kirjaston kirjastonhoitajan viran ja oli vuodesta 1785 kuninkaan sihteeri. Hän kuului Utile dulci -seuraan ja perusti Stockholms-Posten -sanomalehden. Kellgren sai suurimman kunnianosoituksensa 1786, kun Kustaa III nimitti hänet Ruotsin akatemian jäseneksi 1786. Hän liittyi 1788 Ruotsin kuninkaalliseen musiikkiakatemiaan.
Kellgrenin runoissa on paljon satiirista sävyä, mikä johti kiistoihin useiden kriitikoiden kanssa. Häntä oli runoilijana luonnehdittu terveen järjen edustajaksi, ironikoksi ja rationalistiksi, mutta hän saattoi olla myös intohimoinen rakkauslyyrikko, ja myöhäistuotannossaan hän oli romantiikan edelläkävijä. Erityisesti hänen myöhäisemmässä tuotannossaan näkyy vaikutteita Gotthold Ephraim Lessingiltä ja Johann Wolfgang von Goetheltä. Kellgren kirjoitti esipuheen Carl Michael Bellmanin teokseen "Fredmans epistlar" (suom. "Fredmanin epistoloita").
Kellgren kuoli keväällä 1795. Hänen kuolemansa jälkeen 1796 julkaistiin Kellgrenin kirjoituksia kolmiosaisena kokoelmana "Samlade skrifter".
Moloko
Moloko oli elektronista pop-musiikkia tuottanut yhtye Sheffieldistä Englannista. Yhtyeen muodostivat Róisín Murphy ja Mark Brydon. Ennen yhtyettä Murphyllä ei ollut musiikillista taustaa, mutta Brydon oli jo saanut nimeä tanssimusiikkipiireissä. Hän oli sekä remixannut että tuottanut itse musiikkia.
Alun perin Róisín Murphy ja Mark Brydon tapasivat Sheffieldissä järjestetyissä juhlissa. Siellä ensin mainittu yritti vietellä jälkimmäistä. Heille muodostui sekä romanttinen että ammatillinen suhde. Iskurepliikistä oli tuleva heidän ensimmäisen albuminsa nimi.
Molokon ensimmäinen albumi "Do You Like My Tight Sweater?" ilmestyi vuonna 1995; se oli yhdistelmä tanssimusiikkia, trip-hopia ja funkia.
Toinen albumi "I Am Not a Doctor" ilmestyi vuonna 1998. Sillä julkaistu kappale, singlenäkin ilmestynyt "Sing It Back" nousi jo hitiksi, minkä myötä yhtye nousi yleiseen tietoisuuteen. Etenkin sen remix-versio oli tanssimusiikkipiireissä iso hitti.
Moloko menestyi myös kappaleella "The Time Is Now", joka on yhtyeen vuonna 2000 julkaistulla kolmannella albumilla "Things to Make and Do".
Vuonna 2001 Moloko julkaisi remix-albumin "All Back to the Mine".
Murphyn ja Brydonin parisuhde päättyi juuri ennen kuin he alkoivat työstää neljättä albumiaan "Statues", joka ilmestyi vuonna 2003. Albumin julkaisua seuranneen kiertueen jälkeen yhtye hajosi.
Itämeren valtioiden neuvosto
Itämeren valtioiden neuvosto (engl. "Council of the Baltic Sea States") on on Itämeren alueen maiden hallitustenvälinen yhteistyöjärjestö. CBSS perustettiin vuonna 1992 edistämään demokraattista ja taloudellista kehitystä Itämeren alueella.
Neuvosto perustettiin vuonna 1992 Kööpenhaminassa Saksan ja Tanskan silloisten ulkoministerien Hans-Dietrich Genscherin ja Uffe Ellemann-Jensenin aloitteesta. CBSS:llä on tärkeä rooli Itämeren alueen poliittisena keskustelufoorumina ja kasvava merkitys alueellisena projektiorganisaationa, joka osallistuu esimerkiksi EU:n Itämeri-strategian toimeenpanoon. Itämeren valtioiden neuvoston puheenjohtajuus kiertää jäsenmaiden kesken.
Suomi toimi CBSS:n puheenjohtajana heinäkuusta 2013 kesäkuuhun 2014. Suomen jälkeen puheenjohtajuus on siirtynyt Virolle (2014–2015) Puolalle (2015–2016) Islannille (2016-2017) ja Ruotsille (2017-2018).
Neuvosto kokoontuu ulkoministeritasolla joka toinen vuosi. Ulkoministerikokouksen kanssa vuorovuosittain järjestetään Itämeren alueen hallitusten päämiesten huippukokous (Baltic Sea Summit).
Lisäksi neuvoston toimintaa tukee Tukholmassa sijaitseva kansainvälinen CBSS-sihteeristö.
Asiantuntijatason yhteistyötä tehdään esimerkiksi järjestäytyneen rikollisuuden ja ihmiskaupan estämiseksi, ydin- ja säteilyturvallisuuden parantamiseksi sekä Itämeren kulttuuriperinnön säilyttämiseksi.
Suomessa CBSS-asiantuntijayhteistyötä hoitavat eri sektoreista vastaavat viranomaiset.
Itämeren valtioiden neuvostolla on 1 miljoonan suuruinen hankerahasto vuosiksi 2013–2015. PSF-siemenrahan avulla CBSS haluaa tukea toimintasektoreilleen kuuluvia, monikansallisia Itämeren aluetta hyödyttäviä projekteja.
http://www.cbss.org/
Jutta Rabe
Jutta Rabe on saksalainen journalisti. Hän on muun muassa kirjoittanut M/S "Estonian" onnettomuutta käsittelevän kirjan "Estonia: tragedia merellä" (). Kirjasta on myös tehty osittain tositapahtumiin perustuva elokuva, "Itämeren arvoitus". Kirja ja elokuva käsittelee eräänlaista versiota "Estonian" onnettomuuteen liittyvistä salaliittoteorioista, jonka tunnetuimpiin kannattajiin Jutta Rabe myös kuuluu.
Hän ja amerikkalaismiljonääri Gregg Bemis, Jr. järjestivät tutkimusryhmänsä kanssa sukellusretkiä tuolloin jo haudaksi julistetulle hylylle. Raben mukaan tutkimusryhmän kuvamateriaali paljastaa M/S "Estonian" pohjassa olevat, pommi-iskuun viittaavat reiät.
Jutta Rabe on kertonut myös epäilyjään liittyen 10. elokuuta 2005 tapahtuneeseen Copterlinen helikopterionnettomuuteen Suomenlahdella Viron edustalla. Rabe on ilmoittanut aloittavansa omat tutkintansa onnettomuuteen liittyen. Onnettomuustutkintalautakunta tutki ja selvitti onnettomuuden, ja se julkaisi oman raporttinsa 11. elokuuta 2008.